รวบนักค้ายา ลักลอบขายใน ม.ดัง ยึดยาบ้ากว่าพันเม็ด อ้างทำทดแทนบุณคุณ
ตร.บางเขน จับนักค้ายา ลักลอบค้าใน ม.ดัง ยึดของกลางยาบ้า 1.6 พันเม็ด ให้การสารภาพพร้อมซัดทอดเอเยนต์ อ้างทำมา 3-4 เดือน เหตุทดแทนบุญคุณให้ข้าวให้น้ำ   ,เมื่อเวลา 17.00 น. วันที่ 29 ก.ค.62 พ.ต.อ.อำนาจ อินทรศวร ผกก.สน.บางเขน พร้อมด้วย พ.ต.ท.อนันต์ วรสาตร์ รอง ผกก.สส.สน.บางเขน พ.ต.ท.สมศักดิ์ ไตรนาจา สว.สส. พ.ต.ต.สรายุทธ ปัญญาศรีวิชัย สว.สส. ร.ต.อ.พรชัย ว่องประเสริฐการ รอง สว.สส. และเจ้าหน้าที่ฝ่ายสืบสวน สน.บางเขน ร่วมกันจับกุม นายนเรนทร เต๊ะหิรัญ หรือซุป อายุ 42 ปี พร้อมของกลางยาบ้า 8 ถุง จำนวน 1,600 เม็ด และโทรศัพท์มือถือ 1 เครื่อง โดยจับกุมตัวได้บริเวณหน้าห้องน้ำ ภายในมหาวิทยาลัยเกษตรศาสตร์บางเขน กทม.,โดย พ.ต.ท.อนันต์ เปิดเผยว่า การจับกุมครั้งนี้เจ้าหน้าที่ตำรวจสืบทราบว่า ภายในห้องน้ำมูลนิธิโครงการหลวง บริเวณ ม.เกษตรฯช่วงตอนพักเที่ยงของทุกวัน จะมีกลุ่มพนักงานที่เป็นวัยรุ่นเข้าไปมั่วสุมซื้อขายและเสพยาเสพติดกัน เจ้าหน้าที่จึงไปตรวจสอบและซุ่มสังเกตุการณ์ โดยพบชายต้องสงสัย อายุประมาณ 40 ปี รูปร่างสันทัด สวมเสื้อยืดคอกลม สีเลือดหมู กางเกงยีนส์ ท่าทางมีพิรุธ เหมือนมีสิ่งของผิดกฏมาย เจ้าหน้าที่จึงแสดงตัวตรวจค้น แต่ชายดังกล่าวพยายามเดินเลี่ยงหลบหนี จึงได้เข้าชาร์ทและควบคุมตัวไว้ได้,จากผลการตรวจค้นพบยาบ้า 1,600 เม็ด มัดห่อด้วยกระดาษ ใส่อยู่ในถุงพลาสติกหูหิ้วใช้มือขวาถืออยู่ ลักษณะใช้ชายเสื้อคลุมปิดทับไว้ เพื่อปกปิดไม่ให้เจ้าหน้าที่ตำรวจมองเห็น จึงควบคุมตัวมาสอบสวนขยายผล,จากการสอบสวน นายนเรนทร ให้การรับสารภาพว่า ยาบ้าดังกล่าวเป็นของ นายปาน ไม่ทราบชื่อและนามสกุลจริง นำมาฝากไว้ ซึ่งหากมีลูกค้ามาสั่งซื้อ นายปาน จะเป็นคนสั่งให้ตนนำยาบ้าไปส่งให้ลูกค้าตามสถานที่ต่างๆ เนื่องจาก นายปาน เคยมีบุญคุณที่ซื้อข้าวให้กิน และให้เงินใช้จ่าย เพราะฐานะตนยากจน โดยทำมานานแล้ว 3-4 เดือน กระทั่งมาถูกจับกุมตัวในครั้งนี้ เบื้องต้นเจ้าหน้าที่จจะส่งตัวผู้ต้องหาให้พนักงานสอบสวน สน.บางเขน ดำเนินคดีตามกฏหมายต่อไป
ตร.บางเขน จับนักค้ายา ลักลอบค้าใน ม.ดัง ยึดของกลางยาบ้า 1.6 พันเม็ด ให้การสารภาพพร้อมซัดทอดเอเยนต์ อ้างทำมา 3-4 เดือน เหตุทดแทนบุญคุณให้ข้าวให้น้ำ   
จับยา,จับยาบ้า,ยาบ้า,ยาเสพติด,นักค้ายาเสพติด,ข่าวทั่วไป